A4-0371/97

Απόφαση σχετικά με την κοινή θέση που καθόρισε το Συμβούλιο για την έκδοση του κανονισμού του Συμβουλίου που αφορά τη συγχρηματοδότηση, από κοινού με ευρωπαϊκούς αναπτυξιακούς μη κυβερνητικούς οργανισμούς (ΜΚΟ), δράσεων σε τομείς που παρουσιάζουν ενδιαφέρον για τις αναπτυσσόμενες χώρες (C4-0442/97 - 95/0168(SYN)

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0442/97 - 95/0168 (SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 17 της 22.1.1996, σελ. 453)) σχετικά με την πρόταση της Επιτροπής προς το Συμβούλιο (COM(95)0292) ((ΕΕ C 251 της 27.9.1995, σελ. 18)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπή Ανάπτυξης και Συνεργασίας (A4-0371/97),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Άρθρο 1, παράγραφος 1

>Αρχικό κείμενο>

1. Η Κοινότητα συγχρηματοδοτεί από κοινού με ευρωπαϊκούς αναπτυξιακούς μη κυβερνητικούς οργανισμούς (ΜΚΟ), οι οποίοι ορίζονται στο άρθρο 3, επί τόπου δράσεις που αποσκοπούν στην κάλυψη των βασικών αναγκών των ευρισκόμενων σε δυσμενή θέση πληθυσμών στις αναπτυσσόμενες χώρες. Οι δράσεις αυτές, τις οποίες προτείνουν οι ευρωπαϊκοί ΜΚΟ και οι οποίες υλοποιούνται σε συνεργασία με τους εταίρους τους στις αναπτυσσόμενες χώρες, στοχεύουν στην καταπολέμηση της φτώχειας καθώς και στη βελτίωση της ποιότητας ζωής και των δυνατοτήτων αυτοδύναμης ανάπτυξης των δικαιούχων.

>Κείμενο μετά την ψηφοφορία στο ΕΚ>

1. Η Κοινότητα συγχρηματοδοτεί από κοινού με ευρωπαϊκούς αναπτυξιακούς μη κυβερνητικούς οργανισμούς (ΜΚΟ), οι οποίοι ορίζονται στο άρθρο 3, επί τόπου δράσεις που αποσκοπούν στην κάλυψη των βασικών αναγκών των ευρισκόμενων σε δυσμενή θέση πληθυσμών στις αναπτυσσόμενες χώρες. Κατά προτίμηση προτείνονται δράσεις που βασίζονται σε πρωτοβουλία των εταίρων στις αναπτυσσόμενες χώρες. Οι δράσεις αυτές, τις οποίες προτείνουν οι ευρωπαϊκοί ΜΚΟ και οι οποίες υλοποιούνται σε συνεργασία με τους εταίρους τους στις αναπτυσσόμενες χώρες, στοχεύουν στην καταπολέμηση της φτώχειας καθώς και στη βελτίωση της ποιότητας ζωής και των δυνατοτήτων αυτοδύναμης ανάπτυξης των δικαιούχων.

(Τροπολογία 2)

Άρθρο 2, παράγραφος 1

>Αρχικό κείμενο>

1. Οι συγχρηματοδοτούμενες δράσεις στις αναπτυσσόμενες χώρες, των οποίων η υλοποίηση προβλέπεται στην πρώτη παράγραφο του πρώτου άρθρου του παρόντος κανονισμού, αποσκοπούν, μεταξύ άλλων, στην ανάπτυξη από κοινωνική και οικονομική άποψη των τοπικών αγροτικών και αστικών κοινωνιών, την ανάπτυξη των ανθρωπίνων πόρων και την παροχή θεσμικής στήριξης προς τους κατά τόπους εταίρους στις αναπτυσσόμενες χώρες.

>Κείμενο μετά την ψηφοφορία στο ΕΚ>

1. Οι συγχρηματοδοτούμενες δράσεις στις αναπτυσσόμενες χώρες, των οποίων η υλοποίηση προβλέπεται στην πρώτη παράγραφο του πρώτου άρθρου του παρόντος κανονισμού, αποσκοπούν, μεταξύ άλλων, στην ανάπτυξη από κοινωνική και οικονομική άποψη των τοπικών αγροτικών και αστικών κοινωνιών, την ανάπτυξη των ανθρωπίνων πόρων ιδίως με εκπαιδευτικά μέτρα και την παροχή θεσμικής στήριξης προς τους κατά τόπους εταίρους στις αναπτυσσόμενες χώρες.

>Αρχικό κείμενο>

Στο πλαίσιο των διαφόρων αυτών τομέων παρέμβασης, με έμφαση πάντα στο κριτήριο ποιότητας της ενέργειας, ιδιαίτερη σημασία αποδίδεται σε δράσεις οι οποίες αφορούν:

- την ενίσχυση της κοινωνίας των πολιτών και της συμμετοχικής ανάπτυξης, καθώς και την προαγωγή και προάσπιση των δικαιωμάτων του ανθρώπου και της δημοκρατίας[semigr ]

- το ρόλο της γυναίκας στην ανάπτυξη[semigr ]

- τη βιώσιμη ανάπτυξη.

>Κείμενο μετά την ψηφοφορία στο ΕΚ>

Στο πλαίσιο των διαφόρων αυτών τομέων παρέμβασης, με έμφαση πάντα στο κριτήριο ποιότητας της ενέργειας, ιδιαίτερη σημασία αποδίδεται σε δράσεις οι οποίες αφορούν:

- την ενίσχυση της κοινωνίας των πολιτών και της συμμετοχικής ανάπτυξης, καθώς και την προαγωγή και προάσπιση των δικαιωμάτων του ανθρώπου και της δημοκρατίας[semigr ]

- το ρόλο της γυναίκας στην ανάπτυξη[semigr ]

- τη βιώσιμη ανάπτυξη.

>Αρχικό κείμενο>

Θα δοθεί ωσαύτως ιδιαίτερη προσοχή:

- στην προάσπιση των πολιτισμών που απειλούνται, και ιδίως των αυτοχθόνων πολιτισμών που αντιμετωπίζουν κίνδυνο,

- στην προστασία και βελτίωση της κατάστασης των παιδιών στις αναπτυσσόμενες χώρες.

>Κείμενο μετά την ψηφοφορία στο ΕΚ>

Θα δοθεί ωσαύτως ιδιαίτερη προσοχή:

- στην προάσπιση των πολιτισμών που απειλούνται, και ιδίως των αυτοχθόνων πολιτισμών που αντιμετωπίζουν κίνδυνο,

- στην προστασία και βελτίωση της κατάστασης και των δικαιωμάτων των παιδιών στις αναπτυσσόμενες χώρες.

(Τροπολογία 3)

Άρθρο 4, παράγραφος 1, εισαγωγική πρόταση

>Αρχικό κείμενο>

1. Η κοινοτική συγχρηματοδότηση των δράσεων για τις οποίες γίνεται λόγος στο άρθρο 1, είναι δυνατό να αφορά, σε συνάλλαγμα ή σε τοπικό νόμισμα:

>Κείμενο μετά την ψηφοφορία στο ΕΚ>

1. Η κοινοτική συγχρηματοδότηση των δράσεων για τις οποίες γίνεται λόγος στο άρθρο 1, είναι δυνατό να αφορά, σε συνάλλαγμα ή σε τοπικό νόμισμα, και για το σκοπό αυτό θα λαμβάνονται υπόψη οι μεταβολές της συναλλαγματικής ισοτιμίας:

(Τροπολογία 4)

Άρθρο 5

>Αρχικό κείμενο>

Η κοινοτική συγχρηματοδότηση βάσει του παρόντος κανονισμού παρέχεται με τη μορφή μη επιστρεπτέων ενισχύσεων.

>Κείμενο μετά την ψηφοφορία στο ΕΚ>

Η κοινοτική συγχρηματοδότηση βάσει του παρόντος κανονισμού παρέχεται με τη μορφή μη επιστρεπτέων ενισχύσεων, ενώ, στο πλαίσιο αυτό, οι ΜΚΟ μπορούν να συμφωνήσουν με τους δικαιούχους ότι ένα μέρος των χρημάτων θα επιστραφεί και θα επενδυθεί σε νέα σχέδια για τους δικαιούχους .

(Τροπολογία 9)

Άρθρο 6, παράγραφος 1, εδάφιο 1α και 1β (νέα)

>Κείμενο μετά την ψηφοφορία στο ΕΚ>

Η απόφαση για το αν θα χρηματοδοτηθεί ή όχι μια δράση λαμβάνεται κατά κανόνα, εντός έξι μηνών από την παραλαβή της αίτησης. Εάν, κατά την εξέταση του φακέλλου, διαπιστωθεί ότι η αίτηση δεν είναι πλήρης, η ως άνω προθεσμία αρχίζει από την ημερονηνία παραλαβής των πληροφοριών που ζητήθηκαν. Σε περίπτωση αρνητικής απόφασης, παρέχεται αιτιολόγηση στο ενδιαφερόμενο ΜΚΟ η οποία είναι δυνατό να εξακριβωθεί.

>Κείμενο μετά την ψηφοφορία στο ΕΚ>

Η πληρότητα των εγγράφων εξετάζεται εντός ενός μηνός.

(Τροπολογία 6)

Άρθρο 7, παράγραφος 1

>Αρχικό κείμενο>

1. Κατά το δεύτερο εξάμηνο, μετά από κάθε οικονομικό έτος, η Επιτροπή υποβάλλει ετήσια έκθεση στο Ευρωπαϊκό Κοινοβούλιο και το Συμβούλιο, η οποία περιλαμβάνει συνοπτική παρουσίαση των δράσεων που χρηματοδοτήθηκαν κατά τη διάρκεια του έτους, αξιολόγηση της εφαρμογής του παρόντος Κανονισμού κατά τη διάρκεια του ιδίου έτους, καθώς και τις γενικές κατευθύνσεις της εφαρμογής τους για το επόμενο έτος. Στην έκθεση αναπτύσσονται τα συμπεράσματα των διαδικασιών εξωτερικής αξιολόγησης που εφαρμόσθηκαν.

>Κείμενο μετά την ψηφοφορία στο ΕΚ>

1. Μέχρι τις 30 Ιουνίου κάθε έτους, η Επιτροπή υποβάλλει ετήσια έκθεση στο Ευρωπαϊκό Κοινοβούλιο και το Συμβούλιο που παρέχει λεπτομέρειες σχετικά με τους ΜΚΟ που επωφελούνται από τη συγχρηματοδότηση και συνοπτική παρουσίαση των δράσεων που χρηματοδοτήθηκαν κατά τη διάρκεια του προηγούμενου δημοσιονομικού έτους, αξιολόγηση της εφαρμογής του παρόντος Κανονισμού κατά τη διάρκεια του ιδίου έτους, καθώς και τις γενικές κατευθύνσεις της εφαρμογής τους για το επόμενο έτος. Η ετήσια αυτή έκθεση περιλαμβάνει, όσον αφορά τις συνολικές δωρεές, τον κατάλογο των επιλεγέντων ΜΚΟ, ενώ ο κατάλογος των έργων που χρηματοδοτήθηκαν από αυτές τις συνολικές δωρεές, πρέπει να συμπεριλαμβάνεται στην έκθεση του επόμενου έτους. Στην έκθεση αναπτύσσονται τα συμπεράσματα των διαδικασιών εξωτερικής αξιολόγησης που εφαρμόσθηκαν.

(Τροπολογία 7)

Άρθρο 8

>Αρχικό κείμενο>

1. Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

1. Η Επιτροπή επικουρείται από μια συμβουλευτική επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής, και η οποία διατηρεί επαφές με τη χώρα ή την περιοχή που επωφελείται από τα μέτρα.

>Αρχικό κείμενο>

2. Όταν γίνεται αναφορά στη διαδικασία που καθορίζεται στην παρούσα παράγραφο, ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία την οποία μπορεί να ορίσει ο πρόεδρος σε συνάρτηση με τον επείγοντα χαρακτήρα του συγκεκριμένου θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της Συνθήκης για την έκδοση των αποφάσεων τις οποίες καλείται να λάβει το Συμβούλιο μετά από πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν συμμετέχει στην ψηφοφορία.

>Κείμενο μετά την ψηφοφορία στο ΕΚ>

2. Όταν γίνεται αναφορά στη διαδικασία που καθορίζεται στην παρούσα παράγραφο, ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία την οποία μπορεί να ορίσει ο πρόεδρος σε συνάρτηση με τον επείγοντα χαρακτήρα του συγκεκριμένου θέματος, και, ενδεχομένως, με τη διεξαγωγή ψηφοφορίας.

>Αρχικό κείμενο>

Η Επιτροπή εκδίδει τα σχεδιαζόμενα μέτρα τα οποία εφαρμόζονται αμέσως. Ωστόσο, εάν δεν είναι σύμφωνα με τη γνώμη που διατύπωσε η επιτροπή, τα μέτρα αυτά ανακοινώνονται αμέσως από την Επιτροπή στο Συμβούλιο. Στην περίπτωση αυτή:

>Κείμενο μετά την ψηφοφορία στο ΕΚ>

Η γνώμη συμπεριλαμβάνεται στα πρακτικά. Επιπλέον, κάθε κράτος μέλος έχει το δικαίωμα να ζητήσει να συμπεριληφθεί η γνώμη του στα πρακτικά. Η Επιτροπή αφιερώνει τη μεγαλύτερη δυνατή προσοχή στη γνώμη της επιτροπής και την ενημερώνει για τον τρόπο με τον οποίο την έχει λάβει υπόψη της.

>Αρχικό κείμενο>

α) η Επιτροπή αναβάλλει για ένα μήνα την εφαρμογή των μέτρων που έχει αποφασίσει, από την ημερομηνία της ανακοίνωσης[semigr ]

>Αρχικό κείμενο>

β) το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της προθεσμίας που προβλέπει το σημείο α).

>Αρχικό κείμενο>

3. Όταν γίνεται αναφορά στη διαδικασία που καθορίζεται στην παρούσα παράγραφο, ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία την οποία μπορεί να ορίσει ο πρόεδρος σε συνάρτηση με τον επείγοντα χαρακτήρα του συγκεκριμένου θέματος. Η γνώμη διατυπώνεται με την πλειοψηφία που προβλέπεται στο άρθρο 148, παράγραφος 2 της Συνθήκης για την έκδοση των αποφάσεων τις οποίες καλείται να λάβει το Συμβούλιο μετά από πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν συμμετέχει στην ψηφοφορία.

>Κείμενο μετά την ψηφοφορία στο ΕΚ>

3. Οι συνεδριάσεις της επιτροπής είναι κατά κανόνα δημόσιες, εκτός εάν ληφθεί αντίθετη απόφαση η οποία να αιτιολογείται δεόντως και να κοινοποιείται εγκαίρως. Η επιτροπή δημοσιεύει τις ημερήσιες διατάξεις της δύο εβδομάδες πριν από τη διεξαγωγή των συνεδριάσεών της. Διαθέτει ανοικτή στο κοινό κατάσταση στην οποία καταχωρούνται οι δηλώσεις συμφερόντων των μελών της.

>Αρχικό κείμενο>

Η Επιτροπή εκδίδει τα σχεδιαζόμενα μέτρα τα οποία εφαρμόζονται αμέσως. Ωστόσο, εάν δεν είναι σύμφωνα με τη γνώμη που διατύπωσε η επιτροπή, τα μέτρα αυτά ανακοινώνονται αμέσως από την Επιτροπή στο Συμβούλιο. Στην περίπτωση αυτή:

>Αρχικό κείμενο>

α) η Επιτροπή μπορεί να αναβάλει για περίοδο ενός μηνός το πολύ, από την ημερομηνία αυτής της ανακοίνωσης, την εφαρμογή των μέτρων που έχει αποφασίσει[semigr ]

>Αρχικό κείμενο>

β) το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της προθεσμίας που προβλέπει το σημείο α).

(Τροπολογία 8)

Άρθρο 11, εδάφιο 1α (νέο)

>Κείμενο μετά την ψηφοφορία στο ΕΚ>

Ο Κανονισμός αυτός υπόκειται σε αναθεώρηση 5 χρόνια μετά την έναρξη της ισχύος του.